af fr af fr nl nl fr af da nl it en nl tr nl af nl af fy af nl af af nl af af af af nl af af nl af af af nl af nl da sk fr nl af nl af af af af af af nb af af en af af
Die dissiplinestelsel is in plek om gedragsprobleme , dissipline met betrekking tot pligsversuim en ander oortredings aan te spreek. Dit is altyd daarop gemik om verkeerde gedrag reg te stel.
Die skool het geen detensiestelsel aangesien dit nie nodig is nie.  Geen dissiplinêre probleme word ervaar nie. Individuele gevalle word op diskressie van dissiplinere hoof en skoolhoof hanteer.
Weekliks word die gedrag van senior primêre leerders deur al die betrokke personeel tydens ‘n personeelvergadering bespreek.
Indien ‘n leerder deur drie of meer personeellede as ‘n herhaalde oortreder geïdentifiseer word, sal as volg opgetree word:
‘n Leerder sal vir ‘n volle week ‘n geel gedragskaart ontvang. Na elke periode word die kaart deur die verantwoordelike personeellid geparafeer, indien die gedrag na wense was. Indien nie, sal die nodige opmerkings aangeteken word.
Die kaart word daagliks deur die skoolhoof gekontroleer.
Na verloop van een week sal die gedrag van ‘n leerder deur die personeel herevalueer word.
Indien die leerder se gedrag nie verbeter word nie, word die proses herhaal.
Indien die gedrag na ‘n tweede geel kaart nie verbetering toon nie, sal ‘n rooi kaart aan hom/haar oorhandig word. Dieselfde prosedure soos hierbo beskryf, sal met dié kaart gevolg word.
Indien hierdie gedragskaart nie enige verbetering van die leerder se gedrag teweeg bring nie, sal sy/haar langdurige hardnekkige optrede as ‘n “ernstige oortreding” hanteer word.
Ouers sal skriftelik in kennis gestel word indien ‘n kaart aan ‘n leerder oorhandig word.
‘n Toepaslike regstellende aksie vir ‘n leerder wat nie huiswerk doen nie sal toegepas word. Leerlinge sal pouse “detensie” sit en daardie huiswerk voltooi, in stede daarvan dat sy naam herhaaldelik opgeskryf word. Die naam opskryf leer die kind nie dat hy verantwoordelikheid het om sy huiswerk te doen nie. Wanneer ‘n leerder vir die 3de keer in een week detensie sit, sal daar met die ouers gekorrespondeer word om die saak onder hulle aandag te bring. Die volgende keer wat die leerder weer nie sy huiswerk doen nie sal aan hom ‘n geel huiswerkkaart uitgereik word wat dan elke dag vir ’n hele week deur die onderwysers en ouers geteken moet word.
Sou versuim om huiswerk te doen aanhou, of nie die nodige handtekeninge op die kaart voorkom nie word ‘n 2de geelkaart en daarna ’n rooikaart vir huiswerk uitgereik. Indien samewerking steeds ontbreek, sal die hoof, tesame met die beheerliggaam ’n afspraak met betrokke leerder se ouers maak.
Leerlinge moet self die skade herstel of indien nie moontlik betaal vir skade vergoeding.
Meer Ernstige Oortredings en die hantering daarvan
Gedrag wat die veiligheid van andere in gevaar stel;
Die besit of gebruik van dwelmmiddels, alkohol of sigarette;
Skadelike grafitti, brandstigting, haattaal, seksisme, en rassisme;
Oneerbiedigheid, afkeurenswaardige gedrag en beledigende taal wat teenoor opvoeders of ander werknemers van die skool of teen leerders gerig is;
Verontregting, afknouery en intimidering van ander leerders;
Herhaalde skending van die skoolreëls of die gedragskode.
Prosedure by die hantering van meer ernstige oortredings
Die skoolhoof sal na die oortreding, die graad daarvan bepaal. Indien dit as “ernstig” geklassifiseer word, sal die volgende prosedure gevolg word.
Die ouers sal geskakel en ingelig word.
Indien die skoolhoof dit nodig ag, kan ‘n afspraak met die ouers gemaak word om die oortreding te bespreek om gepaste regstellende aksie te beplan.
Indien dit na die diskresie van die skoolhoof nodig geag word, sal die Beheerliggaam van die oortreding in kennis gestel word.
‘n Beheerliggaamvergadering sal belê word.
Ouers sal die reg hê, met ondersteuning van ‘n regsverteenwoordiger indien so verkies, om hul kind se saak te stel.
Daar sal na so ‘n vergadering deur die Beheerliggaam op skorsing of uitsetting besluit kan word.
© Kopiereg alle regte voorbehou deur Laerskool Koedoeskop.
Ontwikkel deur Tchinga Enterprises.